ગાંધીનગરમાં મુખ્યપ્રધાન વિજયભાઇ રૂપાણીના અધ્યક્ષસ્થાને મળેલ કેબિનેટની બેઠકમાં પાટીદાર સમાજ માટે લીધેલા નિર્ણયને આવકારવામાં આવ્યો હતો. ગઇકાલે પાટીદાર સમાજ સાથે સૌહાર્દપૂર્ણ વાતાવરણમાં ચર્ચા થયા બાદ પાટીદાર સમાજ દ્વારા જે મુખ્યત્વે માગણીઓ રજૂ થઇ હતી, તેનો અમલ કરવા રાજ્ય સરકાર વતી મેં બાંહેધરી આપી હતી, જેને સમગ્ર સમાજે આવકાર્યો છે. આ માગણીઓ આજે કેબિનેટની બેઠકમાં રજૂ કરાતાં કેબિનેટ દ્વારા પણ આ નિર્ણયોને બહાલી આપવામાં આવી છે.